Οδοντιατρικό Βήμα

Υβριδική Επιστημονική Ημερίδα – Καρκίνος του Στόματος
2022-12-17 09:30 - 17:00 UTC | Πανεπιστημιακό Γενικό Νοσοκομείο «Αττικόν», Ρίμινι 1, Χαϊδάρι, 124 62
Η Κλινική Στοματικής και Γναθοπροσωπικής Χειρουργικής σε συνεργασία με τη Μονάδα Στοματοπροσωπικής Γενετικής της Ιατρικής Σχολής του ΕΚΠΑ, διοργανώνουν υβριδική επιστημονική ημερίδα με θέμα «Καρκίνος του Στόματος», το Σάββατο 17 Δεκεμβρίου (9:30-16:45).
Η ημερίδα θα διεξαχθεί στο Αμφιθέατρο Κ. Δημόπουλος, στο Κτήριο Ιατρικής Σχολής Αθηνών Α.Κ.Ι.Σ.Α. στο Αττικό Νοσοκομείο.
Ο κύριος στόχος της εκδήλωσης είναι η ενημέρωση των συμμετεχόντων ιατρών – οδοντιάτρων, η ενημέρωση της κοινωνίας, προτάσεις προς εθνική επιτροπή στοματικής υγείας (Ε.Ε.Σ.Υ.) και προτάσεις προς κεντρικό συμβούλιο υγείας (Κ.Ε.Σ.Υ.).
Η ημερίδα θα πραγματοποιηθεί υπό την αιγίδα του Ε.Κ.Π.Α., της Ιατρικής Σχολής του Ε.Κ.Π.Α., της Οδοντιατρικής Σχολής του Ε.Κ.Π.Α., του Ερευνητικού Πανεπιστημιακού Ινστιτούτου Υγείας Μητέρας-Παιδιού και Ιατρικής Ακριβείας (Ε.Π.Ι.Υ.Μ.Π.Ι.Α.), καθώς και του Υπουργείου Υγείας. Με την παρακολούθηση της ημερίδας θα χορηγηθούν Μόρια (CME-CPD Credits) συνεχιζόμενης Ιατρικής Εκπαίδευσης από τον Πανελλήνιο Ιατρικό Σύλλογο και την Ελληνική Οδοντιατρική Ομοσπονδία.
Ο αντιπρόεδρος της Οργανωτικής Επιτροπής κ. Χρήστος Γιαπιτζάκης, Αναπληρωτής Καθηγητής Γενετικής στην Ιατρική Σχολή ΕΚΠΑ, και Υπεύθυνος Μονάδας Στοματοπροσωπικής Γενετικής στην Ιατρική Σχολή ΕΚΠΑ / ΕΠΙΥΜΠΙΑ, μιλώντας στο www.dikaiologitika.gr επισήμανε πως «παρά το γεγονός ότι έχει εξελιχθεί πολύ τα τελευταία χρόνια η θεραπευτική αντιμετώπιση του καρκίνου στόματος, κυρίως με γναθοχειρουργική επέμβαση, αλλά και με ακτινοθεραπεία και χημειοθεραπεία, δυστυχώς το ποσοστό θνησιμότητας παραμένει υψηλό στο 50%. Αυτό το γεγονός καθιστά επιτακτική ανάγκη εκτός από την πρόληψη, την ευαισθητοποίηση των ιατρών και οδοντιάτρων, ώστε να παραπέμπουν άμεσα σε ειδικούς στοματολόγους και γναθοχειρουργούς τους ασθενείς με ύποπτες στοματικές ενδείξεις».
«Ο καρκίνος του στόματος, που σε >95% των περιπτώσεων είναι το επιθετικό ακανθοκυτταρικό καρκίνωμα, εμφανίζεται στον στοματικό βλεννογόνο, στα ούλα και στην γλώσσα. Αποτελεί την 6η συχνότερη νεοπλασία παγκοσμίως που είναι υπεύθυνη για 3 θανάτους ανά ώρα στις χώρες-μέλη της ΕΕ σύμφωνα με στοιχεία του Παγκόσμιου Οργανισμού Υγείας(ΠΟΥ). Κύριοι παράγοντες κινδύνου για ανάπτυξη καρκίνου του στόματος είναι το κάπνισμα, η κατανάλωση αλκοόλ, ο ιός HPV, το εξασθενημένο ανοσοποιητικό σύστημα, η ελλιπής διατροφή, η κληρονομική προδιάθεση, τα φυτοφάρμακα και η ακτινοβολία», εξηγεί ο κ. Γιαπιτζάκης.
Περισσότερες πληροφορίες στο: karkinosstomatos.gr
Πληροφορίες – Εγγραφές
T: 211 212 6577, 6944 679746
info@congressgroup.gr, www.congressgroup.gr

Διήμερο σεμινάριο για Ολοκεραμικές Αποκαταστάσεις
2022-12-17 09:00 - 2022-12-18 18:00 | Ακαδημία Κλινικής Οδοντιατρικής, Εριφύλης 17-19, Αθήνα, Αττική, 116 34
Η Ακαδημία Κλινικής Οδοντιατρικής (ΑΚΟ) διοργανώνει σεμινάριο με θέμα τις ολοκεραμικές αποκαταστάσεις που δίνουν λύση στα αισθητικά προβλήματα που προκαλεί το μέταλλο των μεταλλοκεραμικών αποκαταστάσεων, κυρίως στην αυχενική περιοχή.
Πρόγραμμα
Σάββατο 17 Δεκεμβρίου
Ολοκεραμικές στεφάνες
Στο θεωρητικό μέρος θα αναλυθούν οι τεχνικές και τα υλικά για:
– ολοκεραμικές αποκαταστάσεις ολικής κάλυψης
– παρασκευή
– αποτύπωση
– προσωρινή αποκατάσταση
– δοκιμή, προετοιμασία & συγκόλληση ολοκεραμικών στεφανών
Στο πρακτικό μέρος θα γίνει άσκηση των συμμετεχόντων σε:
– παρασκευή ολοκεραμικών στεφανών
– αποτύπωση ολοκεραμικής στεφάνης
– δημιουργία προσωρινών αποκαταστάσεων
– συγκόλληση ολοκεραμικής στεφάνης
Κυριακή 18 Δεκεμβρίου
Ολοκεραμικές όψεις
Στο θεωρητικό μέρος θα αναλυθούν οι τεχνικές και τα υλικά για:
– ολοκεραμικές αποκαταστάσεις μερικής κάλυψης
– συγκόλληση σε διαφορετικά υλικά (αδαμαντίνη, οδοντίνη, πορσελάνη)
– παρασκευή
– αποτύπωση
– προσωρινή αποκατάσταση
– δοκιμή, προετοιμασία & συγκόλληση ολοκεραμικών όψεων
Στο πρακτικό μέρος θα γίνει άσκηση των συμμετεχόντων σε:
– ενδοστοματική προσομοίωση διαγνωστικού κερώματος (mock up)
– παρασκευή ολοκεραμικών όψεων
– αποτύπωση ολοκεραμικής στεφάνης
– δημιουργία προσωρινών αποκαταστάσεων
– συγκόλληση ολοκεραμικής όψης
Στόχοι σεμιναρίου
– επιλογή κατάλληλου ολοκεραμικού υλικού
– εξοικείωση με τα κλινικά στάδια των ολοκεραμικών στεφανών & όψεων πορσελάνης
– χρήση απλών και αποτελεσματικών τεχνικών αποτύπωσης
– δημιουργία αισθητικών και λειτουργικών προσωρινών αποκαταστάσεων
– αποτελεσματική & εύχρηστη συγκόλληση
– συζήτηση κλινικών προβληματισμών & ανταλλαγή απόψεων
To σεμινάριο μοριοδοτείται από το Ινστιτούτο Επιστημονικών Θεμάτων Ε.Ο.Ο. – ΕΛΛΗΝΙΚΗ ΟΔΟΝΤΙΑΤΡΙΚΗ ΟΜΟΣΠΟΝΔΙΑ με 20 μόρια.
Ομιλητής: Μίνως Σταυριδάκης

Κλινικά διλήμματα στην Ενδοδοντολογία: Διαφορετικές προσεγγίσεις με κοινό στόχο το βέλτιστο κλινικό αποτέλεσμα
2022-12-14 20:30 | Αττικής
Webinar από την Ελληνική Ενδοδοντική Εταιρεία

Αντιμετώπιση τραυματισμών προσθίων μόνιμων δοντιών σε παιδιά και εφήβους
2022-12-12 13:00 - 14:00 | Αττικής
Η Στοματολογική Εταιρεία Ελλάδας διοργανώνει webinar τη Δευτέρα 12 Δεκεμβρίου 2022, με ομιλήτρια την Ε.Τζαγκαρουλάκη, οδοντίατρο.
Χορηγείται 1 ΜΕΕΟ.

Ημερίδα Στοματολογίας
2022-12-10 09:00 - 15:30 | Κοβεντάρειος Δημοτική Βιβλιοθήκη, Δαβάκη 9, Κοζάνη, Κοζάνης, 50132, Ελλάδα
Ημερίδα Στοματολογίας με θέμα: «Από τις στοιχειώδεις βλάβες έως τις συχνότερες παθήσεις του στόματος» θα διεξαχθεί στην Κοζάνη, το Σάββατο 10 Δεκεμβρίου 2022 στην Κοβεντάρειος Δημοτική Βιβλιοθήκη. Η εκδήλωση συνδιοργανώνεται από τους τέσσερις Οδοντιατρικούς Συλλόγους της Δ. Μακεδονίας (Γρεβενών, Καστοριάς, Κοζάνης, Φλώρινας) και με ομιλητές τους κ.κ. Αθανάσιο Κ. Πουλόπουλο, Καθηγητή-Διευθυντή του Εργαστηρίου & Κλινικής Στοματολογίας Οδοντιατρικού Τμήματος ΑΠΘ, Πρόεδρο Οδοντιατρικού Τμήματος ΑΠΘ, Δημήτρη Β. Κίττα, Οδοντίατρος, Ειδικευθείς στη Στοματολογία ΑΠΘ και Ματίνα Ζορμπά, Οδοντίατρος, Ειδικευθείσα στη Στοματολογία ΑΠΘ και Υπ. Διδάκτωρ Στοματολογίας ΑΠΘ, Βάγια Κοντοπούλου, Οδοντίατρος, Ειδικευθείσα στη Στοματολογία ΑΠΘ.
Η συμμετοχή στην ημερίδα είναι ΔΩΡΕΑΝ
ΠΡΟΓΡΑΜΜΑ
09.00-09.30: Προσέλευση-Εγγραφές-Χαιρετισμοί
09.30-10.00: Στοιχειώδεις βλάβες του στοματικού βλεννογόνου. Δημήτρης Β. Κίττας-Ματίνα Ζορμπά
10.00-10.30: Λευκές-ερυθρές-μελαγχρωματικές βλάβες. Η σημασία του χρώματος στη διάγνωση.
Αθανάσιος Κ. Πουλόπουλος
10.30-11.00: Κλινικές νοσολογικές οντότητες του στόματος από ακίνητες προσθετικές αποκαταστάσεις.
Βάγια Κοντοπούλου
11.00-11.30: Δερματοβλεννογόνια νοσήματα με εκδηλώσεις στη στοματική κολότητα. Αθανάσιος Κ. Πουλόπουλος

11.30-12.00: Διάλειμμα καφέ

12.00-12.30: Ιογενείς λοιμόξεις με εκδηλώσεις στη στοματική κοιλότητα. Ματίνα Ζορμπά
12.30-13.00: Προκαρκινικές βλάβες και κακοήθη νεοπλάσματα στη στοματική κοιλότητα. Αθανάσιος Κ. Πουλόπουλος
13.00-14.00: Ποιος θέλει να γίνει Στοματολόγος; Ένα διαδραστικό παιχνίδι γνώσεων Στοματολογίας μέσα από
το κινητό σας τηλέφωνο. Δημήτρης Β. Κίττας
Χορηγική προυσίαση θεραπευτικών σκευασμάτων Intermed. Θ. Πανόπουλος (τμήμα Marketing)

14.00-14.30: Διάλειμμα καφέ-Ελαφρύ γεύμα

14.30-15.00: Καυσαλγία και κακοσμία στόματος. Δημήτρης Β. Κίττας
15.00-15.30: Συχνές παθήσεις του στόματος σε ηλικιωμένους ασθενείς, Δημήτρης Β. Κίττας
15.30: Συζήτηση-Συμπεράσματα-Λήξη ημερίδας

Άμεσες αποκαταστάσεις προσθίων και οπίσθιων δοντιών με σύνθετη ρητίνη
2022-12-09 08:30 - 2022-12-10 15:00 | Αττικής
Η Εταιρεία Οδοντοστοματολογικής Ερεύνης διοργανώνει διήμερο σεμινάριο με θέμα «Άμεσες αποκαταστάσεις προσθίων και οπίσθιων δοντιών με σύνθετη ρητίνη».
Στο θεωρητικό μέρος του σεμιναρίου θα αναπτυχθούν τα δεδομένα που υπάρχουν στη βιβλιογραφία για τις οπτικές ιδιότητες των συνθέτων ρητινών διαστρωμάτωσης και για την επιλογή του χρώματος στις άμεσες αποκαταστάσεις από σύνθετη ρητίνη. Επίσης, θα παρουσιαστούν αναλυτικά τα κλινικά στάδια των άμεσων αποκαταστάσεων από σύνθετη ρητίνη, από την απομόνωση του πεδίου έως την παρασκευή των οδοντικών ιστών, την επιλογή του τύπου του τεχνητού τοιχώματος, την επιλογή του υλικού αποκατάστασης, τη χρήση κατάλληλων εργαλείων για την προσαρμογή του υλικού στην κοιλότητα και την απόδοση μορφολογίας, την εφαρμογή τεχνικών για την απόδοση του σημείου επαφής και τέλος τη λείανση και στίλβωση των αποκαταστάσεων.
Θα παρουσιαστεί επίσης ο τρόπος αποκατάστασης εκτεταμένων βλαβών στα οπίσθια δόντια (ΙΙης ομάδας με ταυτόχρονη έλλειψη ενός ή περισσότερων φυμάτων). Όσον αφορά στις αποκαταστάσεις καταγμάτων, αλλαγής σχήματος, κλεισίματος μεσοδοντίου διαστήματος και στις άμεσες όψεις από σύνθετη ρητίνη, θα συζητηθεί η σημασία του διαγνωστικού κερώματος, της μήτρας σιλικόνης και του mock up ανάλογα με την κλινική περίπτωση, η ανάγκη ή μη απομόνωσης με ελαστικό απομονωτήρα, η ανάγκη ή μη παρασκευής των οδοντικών ιστών, η σειρά αποκατάστασης των δοντιών σε πολλαπλές αποκαταστάσεις, η χρονική στιγμή και ο τρόπος τοποθέτησης του τεχνητού τοιχώματος, ο τρόπος διαστρωμάτωσης και θα παρουσιαστούν τα στάδια λείανσης/στίλβωσης. Επίσης, θα παρουσιαστεί μέσα από κλινικά περιστατικά αν είναι πάντα απαραίτητη η χρήση ρητινών διαστρωμάτωσης. Τέλος, θα αναπτυχθούν τα δεδομένα που υπάρχουν στη βιβλιογραφία για τη μακροβιότητα των άμεσων αποκαταστάσεων από σύνθετη ρητίνη σε πρόσθια και οπίσθια δόντια.
Στο πρακτικό μέρος του σεμιναρίου οι συμμετέχοντες θα ασκηθούν σε αποκατάσταση εκτεταμένης βλάβης (ΙΙης ομάδας με ταυτόχρονη έλλειψη δύο φυμάτων) σε οπίσθιο δόντι (θα γίνει επιλογή και τοποθέτηση τεχνητού τοιχώματος, εφαρμογή σύνθετης ρητίνης με την τεχνική της διαστρωμάτωσης, λείανση, στίλβωση). Επίσης, θα γίνει πρακτική άσκηση σε αποκατάσταση όψης σύνθετης ρητίνης (παρασκευή, άσκηση στην απόδοση της επιφάνειας με την τεχνική της διαστρωμάτωσης, λείανση, στίλβωση).

1ο Πανελλήνιο Συνέδριο της Ελληνικής Εταιρείας Οδοντικής & Γναθοπροσωπκής Ακτινολογίας
2022-12-09 08:00 - 2022-12-11 19:30 | Royal Olympic Hotel, Αθανασίου Διάκου 28, Αθήνα, Αττική, 117 43, Ελλάδα
Στις 9-11 Δεκεμβρίου θα πραγματοποιηθεί το 1ο Πανελλήνιο Συνέδριο της Ελληνικής Εταιρείας Οδοντικής & Γναθοπροσωπκής Ακτινολογίας (ΕΕΟΓΑ) με τίτλο: «Η διαγνωστική απεικόνιση στην 3D εποχή», στο ξενοδοχείο DIVANI CARAVEL.
Στο συνέδριο επιστήμονες εγνωσμένου κύρους και παγκόσμιας φήμης από την Ελλάδα και το εξωτερικό (W. Scarfe, Professor of Oral Radiology ULKY and Diagnosis Univ. Lousiville, KY, S. Tetradis, Professor of Oral Radiology UCLA, G. Williamson, Professor or Oral Radiology, Indiana U, J. Yepes, Professor of Pediatric Dentistry Indiana U, M. Levin, Adj Professor of Endodontics Univ Pennsylvania, B. Silverman. Adj Professor of Oral Surgery NYU, Σ. Γιαρμενίτης, Ακτινολ. Υγεία, Θ. Τσόχατζης, Διεθυντής Τμήμα Αξονικού/Μαγνητικού Υγεία, Ν. Νικητάκης Καθηγητής Στοματολογίας ΕΚΠΑ, Κ. Τσιχλάκης Ομοτ. Καθηγητής ΕΚΠΑ, Κ. Καραγιάννη Ομοτ. Καθηγήτρια ΕΚΠΑ και πολλοί άλλοι) θα συζητήσουν και θα αναλύσουν σε βάθος όλες τις σύγχρονες ψηφιακές ακτινολογικές τεχνικές, από την ενδοστοματική ακτινογραφία (photon count detectors) και την πανοραμική ακτινογραφία (smart pan και multi-layer pan) μέχρι και την Υπολογιστική τομογραφία κωνικής δέσμης (ΥΤΚΔ-CBCT) με την τελευταία γενιά ανιχνευτών. Θα εντρυφήσουν στη διαχείριση των τομογραφικών δεδομένων (ΥΤΚΔ) και θα αναδείξουν τις πολυάριθμες εφαρμογές τους από τον ψηφιακό θεραπευτικό / χειρουργικό σχεδιασμό μέχρι και την Ορθοδοντική και την Ενδοδοντολογία.
Περισσότερες πληροφορίες για το πρόγραμμα εδώ

6η διαδικτυακή ημερίδα του Οδοντιατρικού Συλλόγου Αττικής
2022-12-03 09:30 - 15:00 | Αττικής
Η 6η επιστημονική ημερίδα του Οδοντιατρικού Συλλόγου Αττικής με θέμα: «Ο φόβος του λάθους και το λάθος του φόβου στην ενδοδοντία: ιδέες και προτάσεις για να ζουν οι ασθενείς μας καλά και εμείς καλύτερα» θα διεξαχθεί διαδικτυακά το Σάββατο 3 Δεκεμβρίου 2022. Διάρκεια ημερίδας: 9.30 – 15.00.
ΕΙΣΗΓΗΤΕΣ:
Μαρία Γεωργοπούλου, Καθηγήτρια ΕΚΠΑ
Νίκος Κερεζούδης, Καθηγητής ΕΚΠΑ
Γιώργος Τζανετάκης, Επίκ. Καθηγητής ΕΚΠΑ
Αλέξανδρος Προύντζος, Ειδικ. στην Ενδοδοντία
ΣΥΝΤΟΝΙΣΤΗΣ:
Γιώργος Κωστούρος, MSc Ενδοδοντίας και Φαρμακολογίας
Η ενδοδοντική θεραπεία αποτελούσε ανέκαθεν μια οδοντιατρική πράξη απευκταία για ένα μεγάλο ποσοστό συναδέλφων. Η αίσθηση ότι η διαδικασία γίνεται σε χώρο που «δεν βλέπουμε», η επίγνωση πως είναι η τελευταία ελπίδα για διατήρηση του δοντιού στο φραγμό, οι αντικειμενικές δυσκολίες στην προβλεψιμότητα του αποτελέσματος και διάφοροι άλλοι, υπαρκτοί ή φανταστικοί λόγοι, έχουν καταστήσει την ενδοδοντική θεραπεία, μάλλον άδικα, αλλά σίγουρα καθ’ υπερβολή, αγχωτική διαδικασία για τον οδοντίατρο. Το αντίστοιχο όμως ισχύει και για τη στάση των ασθενών απέναντι στην ενδοδοντική θεραπεία, γεγονός που δυσχεραίνει ακόμη περισσότερο την απόφαση και την πραγματοποίησή της.
Στην παρούσα ημερίδα θα γίνει προσπάθεια να:
1. Αποσαφηνισθούν οι δυνατότητες και οι περιορισμοί της ενδοδοντικής θεραπείας
2. Συζητηθούν διεξοδικά τα σημεία, τα οποία δυσκολεύουν κατά γενική ομολογία τον κλινικό
3. Χαραχθεί ένα ασφαλές μονοπάτι από τη διάγνωση ως την έμφραξη του ριζικού σωλήνα
4. Συζητηθούν στρατηγικές για την ελαχιστοποίηση του φόβου και του άγχους των ασθενών
Περισσότερες πληροφορίες στην ιστοσελίδα του Ο.Σ.Α. Πατήστε εδώ

Η ορθολογική χρήση των φαρμάκων και τα νοσήματα του στόματος
2022-12-03 09:00 - 14:00 | Δημοτικό Θέατρο «Θωμάς Θωμαΐδης», Δαμασκηνού 57, Κόρινθος, Κορινθίας, 20100, Ελλάδα
Ο Οδοντιατρικός Σύλλογος Κορινθίας σε συνεργασία με τον Ιατρικό Σύλλογο Κορινθίας και τον Φαρμακευτικό Σύλλογο Κορινθίας διοργανώνει επιστημονική ημερίδα με θέμα: «Η ορθολογική χρήση των φαρμάκων και τα νοσήματα του στόματος», το Σάββατο 3 Δεκεμβρίου 2022 στο Δημοτικό Θέατρο «Θωμάς Θωμαΐδης» στην Κόρινθο
Πρόγραμμα Ημερίδας
9.00-9.30 Προσέλευση –Εγγραφές
9.30-9.45 Χαιρετισμοί-Προσφωνήσεις
9.45 Έναρξη επιστημονικού προγράμματος
Α’ ΜΕΡΟΣ

«Καρδιολογικά φάρμακα και οδοντιατρικός ασθενής»
Κωνσταντίνος Τσιούφης, Καθηγητής Καρδιολογίας Ιατρικής Σχολής ΕΚΠΑ
«Φαρμακευτική αντιμετώπιση συχνών στοματολογικών νοσημάτων»
Ελεάνα Στουφή, Οδοντίατρος Εξειδικευθείσα στη Στοματολογία και Επισκέπτρια Λέκτωρ στο Πανεπιστήμιο Harvard–USA, Διδάκτωρ ΕΚΠΑ
«Ανεπιθύμητες ενέργειες, per os χορηγούμενων φαρμάκων στο στοματικό βλεννογόνο»
Κωνσταντίνος Τόσιος, Αναπληρωτής Καθηγητής Στοματολογίας Οδοντιατρικής Σχολής ΕΚΠΑ
«Συνοσηρότητες του Οδοντιατρικού ασθενή. Λοιμώξεις, φάρμακα, αλληλεπιδράσεις»
Καρολίνα Ακινοσόγλου, Αναπληρώτρια Καθηγήτρια Παθολογίας Ιατρικής Σχολής Πανεπιστημίου Πατρών

11.30-12.00 Διάλειμμα -Καφές
Β’ ΜΕΡΟΣ

«Οστεονέκρωση γνάθων σχετιζόμενη με φάρμακα»
Βασίλειος Κατσούλας, Οδοντίατρος, ΠΜΣ Κλινικής Στοματικής και Γναθοπροσωπικής Χειρουργικής Οδοντιατρικής Σχολής ΕΚΠΑ
Αλεξάνδρα Σπανού, Οδοντίατρος, Ειδικευθείσα στη Χειρουργική Στόματος, Διδάκτωρ Πανεπιστημίου Freibourg DE
«Σύγχρονες προσεγγίσεις στην αντιμετώπιση του πόνου και της φλεγμονής»
Αθανάσιος Λουτριώτης, Ιατρός Ορθοπεδικός Χειρουργός

13.45 Απονομή τιμητικών διακρίσεων
14.00 Λήξη Ημερίδας
Η ΣΥΜΜΕΤΟΧΗ ΣΤΗΝ ΗΜΕΡΙΔΑ ΕΙΝΑΙ ΔΩΡΕΑΝ. Η ημερίδα μοριοδοτείται σύμφωνα με το πρόγραμμα Συνεχούς Επαγγελματικής Επιμόρφωσης Οδοντιάτρων (Σ.Ε.Ε.Ο) της ΕΟΟ.
Μήνυμα Προέδρου του Οδοντιατρικού Συλλόγου Κορινθίας
Αγαπητές, Αγαπητοί Συνάδελφοι
Λέγεται ότι «το στόμα είναι ο καθρέφτης της υγείας του ανθρώπου». Το στόμα μπορεί να δώσει σημαντικές και πρώιμες ενδείξεις ή ακόμη και αποδείξεις για τη διάγνωση πολλών συστηματικών παθήσεων. Η ύπαρξη εξάλλου πολλών νοσημάτων τοπικής αιτιολογίας σε συνδυασμό με τις λειτουργικές ιδιαιτερότητες της στοματικής κοιλότητας δημιουργούν συχνά διαγνωστικά προβλήματα. Επίσης στον στοματικό βλεννογόνο, αλλά και στους σκληρούς ιστούς, εμφανίζονται ανεπιθύμητες ενέργειες από τη λήψη φαρμάκων.
Στον Οδοντιατρικό και Στοματολογικό ασθενή συχνά υπάρχουν συνοσηρότητες που πρέπει να λαμβάνονται υπ’ όψιν για τη σωστή παροχή υπηρεσιών από τους θεράποντες. Όπως ακόμη πρέπει να λαμβάνονται σοβαρά υπ’ όψιν η φαρμακευτική αγωγή που ήδη λαμβάνει ο ασθενής μας, εκείνη που πρόκειται να λάβει, οι πιθανές ανεπιθύμητες δράσεις των φαρμάκων που θα του χορηγήσουμε καθώς και οι αλληλεπιδράσεις με τα φάρμακα που ήδη λαμβάνει.
Σκοπός της ημερίδας μας είναι να πληροφορήσει τον Ιατρό, τον Οδοντίατρο και τον Φαρμακοποιό για όλα αυτά τα θέματα και να διευρύνει τις γνώσεις μας με σύγχρονες προσεγγίσεις στους τομείς αυτούς.
Η συμμετοχή ομιλητών εγνωσμένου ακαδημαϊκού και επιστημονικού κύρους, αλλά και συναδέλφων με ειδίκευση και κατάρτιση στα θέματα του επιστημονικού προγράμματος, θεωρούμε ότι εγγυάται την επιτυχία της ημερίδας μας.
Σας περιμένουμε να τιμήσετε με την παρουσία σας την επιστημονική μας εκδήλωση που διοργανώνουμε σε συνεργασία με τον Ιατρικό και Φαρμακευτικό Σύλλογο Κορινθίας.
Επαμεινώνδας Κατσούλας
Πρόεδρος Του ΔΣ του Οδοντιατρικού Συλλόγου Κορινθίας

Αθλητική Οδοντιατρική: Ένα νέο πεδίο για τον κλινικό οδοντίατρο
2022-12-02 08:30 - 2022-12-03 15:30 | Αττικής
Οι αθλητές έχουν κακή στοματική υγεία συμπεριλαμβανομένων του υψηλού επιπολασμού σε τερηδόνα, οδοντική διάβρωση και οδοντικό τραύμα. Η κακή στοματική υγεία μπορεί να μειώσει την ποιότητα ζωής και να προκαλέσει συστηματική φλεγμονώδη απόκριση και να επηρεάσει την αθλητική απόδοση. Ο ρόλος της οδοντιατρικής στα αθλήματα είναι σημαντικός, διότι παρέχει στον αθλητή βέλτιστες συνθήκες στοματικής υγείας που με τη σειρά τους μπορούν να συμβάλουν στην επίτευξη της άριστης απόδοσης κατά τη διάρκεια των αγώνων.
Η Αθλητική Οδοντιατρική περιλαμβάνει την πρόληψη, τη συντήρηση και τη θεραπεία των νόσων και τραυματισμών του στόματος και του προσώπου των αθλουμένων και των αθλητών. Τέλος, ο ρόλος του αθλητικού οδοντιάτρου είναι να ανιχνεύει τα προβλήματα του αθλητή, όπως αναπνοή από το στόμα και η κακή θέση των οδοντικών φραγμών (σύγκλειση).
Στο θεωρητικό μέρος του σεμιναρίου θα αναπτυχθεί το περιεχόμενο της αθλητικής οδοντιατρικής. Θα παρουσιαστούν με βάση τη βιβλιογραφία ποια είναι τα συνήθη οδοντοστοματολογικά προβλήματα των αθλητών και που οφείλονται. Θα γίνει ιδιαίτερη αναφορά στο ρόλο που παίζει το στοματογναθικό σύστημα, στην αθλητική απόδοση και πως ο οδοντίατρος μπορεί να παρέμβει με στόχο την βελτιστοποίηση αυτής. Θα γίνει αναλυτική συζήτηση και περιγραφή της διατροφής των αθλουμένων και την επίδραση τους στη στοματική υγεία καθώς και το συμβουλευτικό και παρεμβατικό ρόλο του οδοντιάτρου σε αυτές τις διατροφικές συνήθειες. Θα γίνει περιγραφή, ταξινόμηση και αναλυτική αναφορά στο τρόπο αντιμετώπιση των τραυματισμών (μαλακών μορίων, οστών και οδοντικών ιστών) στους αθλητικούς χώρους. Θα γίνει περιγραφή του οδοντιατρικού κιτ πρώτων βοηθειών που πρέπει να έχει ο οδοντίατρος που συμμετέχει στους αθλητικούς αγώνες καθώς και ο ρόλος του οδοντιάτρου σαν μέλος της ιατρικής και αθλητικής ομάδας ενός συλλόγου. Τέλος, θα γίνει ανάλυση του ρόλου, των ιδιαιτεροτήτων, των προδιαγραφών και των σταδίων κατασκευής ενός αθλητικού νάρθηκα.
Στο πρακτικό μέρος του σεμιναρίου οι συμμετέχοντες θα ασκηθούν στη λήψη αποτυπωμάτων και στην κατασκευή αθλητικών ναρθήκων.

25o Πανελλήνιο Συνέδριο Ορθοδοντικής
2022-12-02 08:00 - 2022-12-04 17:00 | Athenaeum InterContinental Athens Hotel, Λεωφ. Ανδρέα Συγγρού 89-93, Αθήνα, Αττική, 117 45
Η κορυφαία επιστημονική εκδήλωση της Ορθοδοντικής στη χώρα μας, το 25ο Πανελλήνιο Συνέδριο που συνδιοργανώνουν η Ορθοδοντική Εταιρεία της Ελλάδος, η Ορθοδοντική Εταιρεία Βορείου Ελλάδος και η Ορθοδοντική Εταιρεία Κύπρου με τη συμμετοχή του Επαγγελματικού Συλλόγου Ορθοδοντικών Ελλάδος, θα πραγματοποιηθεί στις 2-4 Δεκεμβρίου 2022, στο ξενοδοχείο Athenaeum InterContinental στην Αθήνα.
Δείτε αναλυτικά το πρόγραμμα και τους ομιλητές

Ο καθοριστικός ρόλος της καταγραφής του προσώπου στην ψηφιακή εποχή της Οδοντιατρικής
2022-11-28 13:00 - 14:00 | Αττικής
Η Στοματολογική Εταιρεία Ελλάδας διοργανώνει σεμινάριο εξ αποστάσεως εκπαίδευσης με εισηγητή τον κ. Δ. Τασάκο, οδοντίατρο, Master DSD.

Επιβαρυμένος ασθενής στο οδοντιατρείο - Ηλεκτρονική συνταγογράφηση από το Α ως το Ω
2022-11-26 10:00 - 13:30 | Ξενοδοχείο Παλίρροια, Ελευθερίου Βενιζέλου 2, Χαλκίδα, 34100
Η Στοματολογική Εταιρεία της Ελλάδος και ο Οδοντιατρικός Σύλλογος Ευβοίας συνδιοργανώνουν ημερίδα με θέμα: «Επιβαρυμένος ασθενής στο οδοντιατρείο – ηλεκτρονική συνταγογράφηση από το Α ως το Ω», , στο ξενοδοχείο Παλίρροια στη Χαλκίδα.
ΘΕΜΑΤΟΛΟΓΙΑ
• 10:00 – 10:45 Μελακόπουλος Ι. – Χούπης Κ. Χειρουργικές πράξεις σε
ασθενείς υπό αντιθρομβωτική αγωγή
• 10:45 – 11:30 Μελακόπουλος Ι. – Χατζηχαλεπλή Χ.
Ασθενείς υπό αντιοστεολυτική αγωγή: τι πρέπει να προσέξει ο οδοντίατρος;
• 11:30 – 12:00 Διάλειμμα
• 12:00 – 12:45 Μελακόπουλος Ι. – Χούπης Κ. Νεότερα δεδομένα για τη
χρήση αντιβιοτικών στην Οδοντιατρική περίθαλψη – κατάχρηση αντιβιοτικών.
• 12:45 – 13:30 Χατζηχαλεπλή Χ. Ηλεκτρονική συνταγογράφηση.
Ομιλητές:
– Μελακόπουλος Ιωάννης, DDS, PhD Στοματικός και Γναθοπροσωπικός Χειρουργός
– Χούπης Κωνσταντίνος, DDS, MSc, PhD, Στοματικός και Γναθοπροσωπικός Χειρουργός
– Χατζηχαλεπλή Χαρά, Οδοντίατρος, MSc Παθοβιολογίας Στόματος, MSc(c) Οδοντοφατνιακής Χειρουργικής, Κλινική ΣΓΠΧ, ΕΚΠΑ

Beauty & White
2022-11-26 09:30 - 2022-11-27 17:30 | Ίδρυμα Ευγενίδου, Λ. Συγγρού 387, Αθήνα, Αττικής, 17565
Η εταιρεία Dental Expert-Άννα Ελμάογλου ΕΠΕ διοργανώνει διημερίδα στις 26-27 Νοεμβρίου 2022 στο Ίδρυμα Ευγενίδου.
Πρόγραμμα
Σάββατο 26 Νοεμβρίου 2022 | Αισθητική Προσθίων
9.30-11.00: Μια νέα προσέγγιση στην επιλογή χρώματος για απόλυτα προβλέψιμα αποτελέσματα. Μίνως Σταυριδάκης
11.00-11.30: Διάλειμμα καφέ
11.30-13.00: Διαστρωμάτωση συνθέτων ρητινών: η επιλογή ανάλογα το κλινικό περιστατικό. Δημήτρης Σπαγόπουλος
13.00-14.00: Ελαφρύ γεύμα
14.00-15.30: Αντιμετώπιση δυσχρωμιών στην αισθητική ζώνη με άμεσες και έμμεσες τεχνικές. Ανδρέας Σπαβέρας
15.30-16.00: Διάλειμμα καφέ
16.00-17.30: Πρακτική επίδειξη. Άμεσες αισθητικές αποκαταστάσεις προσθίων δοντιών. Μίνως Σταυριδάκης, Δημήτρης Σπαγόπουλος & Ανδρέας Σπαβέρας
Κυριακή 27 Νοεμβρίου 2022 | Λεύκανση
9.30-11.00: Λεύκανση Φραγμού. Μίνως Σταυριδάκης
11.00-11.30: Διάλειμμα καφέ
11.30-13.00: Λεύκανση δυσχρωμικών δοντιών. Μίνως Σταυριδάκης
13.00-14.00: Ελαφρύ γεύμα
14.00-14.30: Λεύκανση επιφανειών αδαμαντίνης.
14.30-15.30: Πρακτική επίδειξη τενικών λεύκανσης. Μίνως Σταυριδάκης
Η διημερίδα είναι ΔΩΡΕΑΝ
Πληροφορίες-εγγραφές: Dental Expert, τηλ. 210 7770739, 210 7770749

OROFACIAL PAIN Update
2022-11-26 09:00 | Ακαδημία Κλινικής Οδοντιατρικής, Εριφύλης 17-19, Αθήνα, Αττική, 116 34
Ο γενικός αλλά και ο ειδικός οδοντίατρος καλείται καθημερινά να διαχειριστεί περιστατικά στοματοπροσωπικού πόνου στο ιατρείο. Το κλινικό σεμινάριο Orofacial Pain Update θα καλύψει το θεωρητικό μέρος της πρόσφατης διεθνούς ταξινόμησης του Στοματοπροσωπικού Πόνου με έμφαση στον οδοντικό και μυοσκελετικό πόνο. Απευθύνεται τόσο σε γενικούς αλλά και σε εξειδικευμένους οδοντιάτρους, ορθοδοντικούς και στοματοπροπωπικούς χειρουργούς αλλά και γενικούς ιατρούς, ρευματολόγους, αναισθησιολόγους, νευρολόγους και εξειδικευμένους ιατρούς στην αντιμετώπιση του πόνου.
Θεματολογία Σεμιναρίου:

Σύντομη ανατομία στοματογναθικού συστήματος
Φυσιολογία του πόνου
Διεθνής Κατάταξη Στοματοπροσωπικού Πόνου
Διάγνωση και Θεραπεία Οδοντικού πόνου
Διάγνωση και Θεραπεία Κρανιογναθικών Διαταραχών
Διαφορική Διάγνωση Στοματοπροσωπικού Πόνου

Στο πρακτικό σεμινάριο θα γίνουν:

Βασικές αρχές και κλινικά στάδια κατασκευής νάρθηκα σταθεροποίησης
Κλινική επίδειξη τοποθέτησης και ρύθμισης νάρθηκα (live)

To σεμινάριο μοριοδοτεί το Ινστιτούτο Επιστημονικών Θεμάτων Ε.Ο.Ο. – ΕΛΛΗΝΙΚΗ ΟΔΟΝΤΙΑΤΡΙΚΗ ΟΜΟΣΠΟΝΔΙΑ με 9,25 μόρια.
Ομιλητές: Μιχάλης Κούτρης & Ανδρέας Κροκίδης.
Κόστος συμμετοχής: 200 ευρώ
Κόστος συμμετοχής: 180 ευρώ (για τα μέλη ΑΚΟ έκπτωση 10%)
Τοποθεσία:
AKO Αίθουσα
Εριφύλης 17-19, ΤΚ 116 34, Αθήνα
ΩΡΕΣ: 09.00 – 17.00

Η διάνοιξη του μυλικού θαλάμου στην εποχή του Facebook
2022-11-23 20:30 | Αττικής
Η Ελληνική Ενδοδοντική Εταιρεία διοργανώνει webinar με θέμα: Η διάνοιξη του μυλικού θαλάμου στην εποχή του Facebook. Εξέλιξη των βασικών κανόνων ή μινιμαλιστική φιλοδοξία;
Εισηγητής θα είναι ο Βασίλης Κακαβέτσος, ενδοδοντολόγος, ειδικευθείς στο ΕΚΠΑ.
Για την παρακολούθηση του webinar προβλέπεται μοριοδότηση απ’ την ΕΟΟ, με 1,5 μόριο.

5η ετήσια πολιτιστική εκδήλωση του Ομίλου Οδοντιάτρων Λογοτεχνών Καλλιτεχνών
2022-11-19 18:00 - 21:30 | Σχολή Κινηματογράφου Τηλεόρασης Λ. Σταυράκου, Πατησίων 65, Αθήνα, Ελλάδα
Ο Όμιλος Οδοντιάτρων Λογοτεχνών Καλλιτεχνών (ΟΟΛΚ) διοργανώνει την 5η ετήσια πολιτιστική του εκδήλωση, το Σάββατο 19 Νοεμβρίου 2022, με ενδιαφέρουσες ομιλίες, προβολή video και μουσικές παρεμβάσεις. Στο πλαίσιο της εκδήλωσης θα λειτουργεί και έκθεση Βιβλίου και Εικαστικών έργων των μελών του ΟΟΛΚ.
Έναρξη: 6.00 μμ
Συντονιστές: Μαρία Λάμπρου, Άγγελος Γαλάνης
Ομιλίες: Γεράσιμος Δουβίτσας (Πρόεδρος ΟΟΛΚ) 15΄
Ανθούλα Κηπιώτη (Λογοτεχνία) 15΄
Κατερίνα Κουρή (Λογοτεχνία) 15΄
Προβολή Video: Παναγιώτης Λαγουβάρδος, Διονύσης Γαρμπής 20΄
Μουσική Παρέμβαση: Μουσική ομάδα ‘Τρίηχο’ 10΄
(Γράψας, Σπυριδάκη, Καινούριος)
Διάλειμμα 30΄
Ομιλίες: Νεοκλής Γεωργόπουλος (Καθ. Ενδοκρινολογίας) 30΄
Ερμαφροδιτισμός
Άγγελος Γαλάνης (Εικαστικά) 15΄
Σπύρος-Βίκτωρ Μπάφης (Λογοτεχνία) 15΄
Προβολή Video: Παύλος Γαρέφης, Ελένη Γλαρέντζου 20΄
Μουσική Παρέμβαση: Μουσική ομάδα ‘Τρίηχο’ 10΄
(Γράψας, Σπυριδάκη, Καινούριος)

Οδοντικό τραύμα: Άμεση και αποτελεσματική αντιμετώπιση του τραυματισμένου δοντιού
2022-11-19 09:00 - 18:30 | Εταιρεία Οδοντοστοματολογικής Ερεύνης, Μικράς Ασίας 70, Αθήνα, Αττικής, 115 27, Greece
Στόχος του σεμιναρίου αυτού της Εταιρείας Οδοντοστοματολογικής Ερεύνης είναι η εξοικείωση των συμμετεχόντων με τα σύγχρονα πρωτόκολλα, τις τεχνικές και τα υλικά που χρησιμοποιούνται στην αντιμετώπιση οδοντικών τραυματισμών σε νεογιλά και κυρίως νεαρά μόνιμα δόντια.
Στο σεμινάριο θα παρουσιαστούν λεπτομερώς τα βήματα της κλινικής και ακτινογραφικής εξέτασης και η διαγνωστική διαδικασία προκειμένου να τεθεί η σωστή διάγνωση και αντιμετώπιση του κάθε τραυματισμού καθώς και τα μέτρα πρόληψης των τραυματισμών, σύμφωνα με τα ανανεωμένα πρωτόκολλα.
Θα παρουσιαστούν τα υλικά και οι τεχνικές που χρησιμοποιούνται για την ενδοδοντική αντιμετώπιση των τραυματισμένων δοντιών και ο χειρισμός των περίπλοκων περιστατικών ορθοδοντικά.
Επίσης θα γίνει άσκηση στη διαγνωστική διαδικασία και επίδειξη της χρήσης του οδηγού www.dentaltraumaguide.org καθώς και επίδειξη της τοποθέτησης νάρθηκα για ακινητοποίηση δοντιών.
Οι συμμετέχοντες θα παραλάβουν υλικό που περιλαμβάνει σύγχρονη βιβλιογραφία σχετικά με το θέμα καθώς και τις αναθεωρημένες οδηγίες της International Association of Dental Traumatology για την αντιμετώπιση των οδοντικών τραυματισμών.

«Η προσθετική στην εποχή της ψηφιακής οδοντιατρικής»
2022-11-19 09:00 - 17:00 | Mediterranean Palace, Σαλαμίνος 3, Θεσσαλονίκη, 546 26, Ελλάδα
Νέα ημερίδα Ariston Academy με θέμα: «Η προσθετική στην εποχή της ψηφιακής οδοντιατρικής» διοργανώνει η Ariston Dental στις 19/11, στη Θεσσαλονίκη, με ομιλητή τον Δρ. Γεώργιο Σιαβίκη DDS DiplProsthDent FICD PhD.
Θεωρία:
Α. Προσθετική επί εμφυτευμάτων
Προσθετική επί εμφυτευμάτων
– Συγκολλούμενες ή κοχλιούμενες εργασίες, πότε πώς και γιατί
Επιλογές abutment για αρτιότερες προσθετικά εργασίες
– Ακίνητες ή κινητές εργασίες (επένθετες, τηλεσκοπικές, κλπ)
Μεταβατικές επιεμφυτευματικές αποκαταστάσεις – Πλεονεκτήματα στην ψηφιακή εποχή
Προφίλ ανάδυσης και εμφυτεύματα στη αισθητική ζώνη.
Β. Χειρουργική εμφυτευματολογία στην ψηφιακή εποχή
Προσθετικά καθοδηγούμενη εμφυτευματολογία
Χειρουργικός νάρθηκας, σχεδιασμός και επιλογές
Hands-on workshop:
Σύγκλειση στην ψηφιακή εποχή – εργαλεία & και πρακτική άσκηση.
Αναλογική αποτύπωση με ναρθηκοποίηση εμφυτευμάτων.
Κλείστε τη θέση σας συμπληρώνοντας τη φόρμα συμμετοχής στο τέλος της σελίδας του event: https://bit.ly/3TSk9Yq

Το PRF στη διαχείριση & βελτίωση των μαλακών και σκληρών ιστών καθώς και στην αισθητική του προσώπου
2022-11-12 08:30 - 2022-11-13 17:30 | Divani Caravel, Λεωφ. Βασιλέως Ἀλεξάνδρου 2, Αθήνα, Αττικής, 16121, Ελλάδα
Η εταιρεία Ιωάννης Τσαπράζης ΑΕ, διοργανώνει σε συνεργασία με τις εταιρίες Syfac & GMDA, διοργανώνει διημερίδα με θέμα: Το PRF στη διαχείριση & βελτίωση των μαλακών και σκληρών ιστών καθώς και στην αισθητική του προσώπου
1η Ημέρα Σάββατο 12 Νοεμβρίου | Dr Joseph CHOUKROUN
Ινώδες πλούσιο σε αιμοπετάλια
Βιολογικοί και φαρμακολογικοί παράγοντες επιτυχίας στην Εμφυτευματολογία
Τα τελευταία δεδομένα: A-PRF, S-PRF, i-PRF+, Κολλώδες οστό με μεταβλητή πυκνότητα. 2/ Περι-εμφυτευματίτιδα και απώλεια του ορίου του οστού: Η βιβλιογραφία και η έρευνα έχουν αποτύχει στην εξήγηση της περι-εμφυτευματίτιδας και της οστικής απώλειας σε φυσικό οστό και σε μόσχευμα, αν και αυτοί οι μηχανισμοί εξηγούνται τέλεια στα εγχειρίδια της Ανθρώπινης Ανατομίας & Φυσιολογίας. Αλλά η λύση είναι επιτέλους εδώ!
2η Ημέρα Κυριακή 13 Νοεμβρίου | Dr Κλεοπάτρα ΝΑΚΟΠΟΥΛΟΥ
Νέες τάσεις στην αισθητική του προσώπου με έξυπνα παράγωγα αίματος-PRF CLEOPATRA TECHNIQUE™
Στόχος του σεμιναρίου είναι η εισαγωγή στην αισθητική του προσώπου ως μέσο βελτίωσης της συνολικής εμφάνισης του ασθενούς καθώς δεν περιορίζεται μόνο στην οδοντική του αποκατάσταση. Η χρήση της Cleopatra Technique™ είναι μια καινοτόμος διαδικασία για την αναζωογόνηση του δέρματος που μπορεί να χρησιμοποιηθεί στην καθημερινή πρακτική, με μέγιστη σχέση κόστους/οφέλους τόσο για τον ιατρό όσο και για τον ασθενή. Οι επαγγελματίες υγείας έχουν ενσωματώσει με επιτυχία τους αυξητικούς παράγοντες στις πρακτικές τους, συχνά σε συνδυασμό με άλλες μεθόδους, όπως υαλουρονικό οξύ, ενέσεις βοτουλινικής τοξίνης, νήματα PDO και θεραπείες με λέιζερ. Στο κλινικό σεμινάριο θα περιγραφούν βήμα προς βήμα οι διαδικασίες από την προετοιμασία του ασθενούς και της κλινικής, την θεραπεία, τη διατήρηση του θεραπευτικού αποτελέσματος και την κατ’ οίκον φροντίδα προκειμένου να διατηρηθούν μακροχρόνια αποτελέσματα που μπορούν να διατηρηθούν έως και 3 χρόνια. Το σεμινάριο θα πραγματοποιηθεί από την καθηγήτρια Κλεοπάτρα Νακοπούλου, εφευρέτρια της Cleopatra TechniqueTM και ηγέτιδα στην αισθητική προσώπου για περισσότερα από 15 χρόνια που ασχολείται με τα παράγωγα αίματος, τα λέιζερ και την αισθητική ιατρική.

4η Διαδικτυακή ημερίδα του Οδοντιατρικού Συλλόγου Αττικής
2022-11-05 09:30 - 15:00 | Αττικής
Ο Οδοντιατρικός Σύλλογος Αττικής διοργανώνει διαδικτυακά ημερίδα με θέμα: «Διασφάλιση ποιότητας των οδοντιατρικών υπηρεσιών : παράγοντες, προϋποθέσεις και εφαρμογές της ποιότητας στα ελληνικά οδοντιατρεία. Ο ρόλος του x – factor» το Σάββατο 5 Νοεμβρίου 2022.
Συντονιστές θα είναι η Μαρία Αντωνιάδου, επίκουρη καθηγήτρια ΕΚΠΑ και ο Ιωάννης Τζούτζας, ομότιμος καθηγητής ΕΚΠΑ.

Αντιμετώπιση των κλινικών προκλήσεων στην αισθητική / αποκαταστατική Οδοντιατρική
2022-11-05 09:30 - 14:00 | Limneon Resort & Spa, 4 χλμ Καστοριάς - Αθηνών, Καστοριά, Καστοριάς, 52057, Ελλάδα
Ο Οδοντιατρικός Σύλλογος Καστοριάς διοργανώνει ημερίδα με θέμα: «Αντιμετώπιση των κλινικών προκλήσεων στην αισθητική / αποκαταστατική Οδοντιατρική», το Σάββατο 5 Νοεμβρίου.
Εισηγητής θα είναι ο κ. Κοσμάς Τολίδης, καθηγητής Οδοντιατρικής Χειρουργικής ΑΠΘ.
Η σύγχρονη αποκαταστατική οδοντιατρική έχει διανύσει πολύ δρόμο από ότι θεωρείται απλή αποκατάσταση της οδοντικής μορφής και λειτουργίας με παθητικό τρόπο. H εισαγωγή των διαφόρων τύπων των αισθητικών υλικών, από υλικά οπών και σχισμών μέχρι τις ενισχυμένες με ίνες κατασκευές σύνθετης ρητίνης επιτρέπουν την ανάπτυξη της έννοιας της «Ελάχιστα Επεμβατικής Αισθητικής Οδοντιατρικής» η οποία αντιστοιχεί απόλυτα με την τάση της διατήρησης όσο το δυνατόν περισσότερο υγιών σκληρών οδοντικών ιστών. Η παρουσίαση είναι μια περιεκτική επισκόπηση όλων των προκλήσεων αλλά και των δυνατοτήτων των σύγχρονων συστημάτων σύνθετης ρητίνης. Χωρίζεται σε τμήματα αφιερωμένα στις σύνθετες ρητίνες σε γενικές γραμμές (χαρακτηριστικά, πλεονεκτήματα-μειονεκτήματα), υλικών με ιδιαίτερα χαρακτηριστικά και παρουσιάσεις περιστατικών των διαφόρων χρήσεων υλικών από το μικρότερη μέχρι τη μεγαλύτερη αποκατάσταση. Βασικά σημεία είναι: εξήγηση της έννοιας της «Ελάχιστα Επεμβατικής Αισθητικής Οδοντιατρικής», τα υλικά και τα μέσα που χρησιμοποιούνται για την εφαρμογή της σύγχρονης επανορθωτικής οδοντιατρικής, πρόσφυση στους σκληρούς οδοντικούς ιστούς, η επιλογή του συστήματος συγκόλλησης, η επιδιόρθωση αποκαταστάσεων, συμβουλές και κατευθύνσεις και η χρήση των ινών στην επανορθωτική οδοντιατρική.
Χορηγός της εκδήλωσης είναι η εταιρεία Ιωάννης Τσαπράζης Α.Ε.
Πληροφορίες – εγγραφές: 210 7716416, 210 7751000, info@tsaprazis.gr, www.tsaprazis.gr

24ο Πανελλήνιο Συμπόσιο Ενδοδοντίας
2022-10-22 - 2022-10-23 | Divani Caravel, Λεωφ. Βασιλέως Ἀλεξάνδρου 2, Αθήνα, Αττικής, 16121, Ελλάδα
Η Ελληνική Ενδοδοντική Εταιρεία διοργανώνει το 24ο Πανελλήνιο Συμπόσιο Ενδοδοντίας 2022, στο Ξενοδοχείο Divani Caravel, στις 22-23 Οκτωβρίου 2022.
Το Συμπόσιο είναι αφιερωμένο στη μνήμη του ιδρυτή της ΕΕΕ, Σωτήρη Συκαρά.

Παλίνδρομη ή συνεχής περιστροφική κίνηση των εργαλείων;
2022-10-19 20:30 | Αττικής
Η Ελληνική Ενδοδοντική Εταιρεία διοργανώνει webinar με θέμα: Παλίνδρομη ή συνεχής περιστροφική κίνηση των εργαλείων; Συγκριτική αξιολόγηση και βασικά κριτήρια επιλογής, την Τετάρτη 19 Οκτωβρίου.
Ομιλητές θα είναι ο Θεόδωρος Μαντάς, ενδοδοντολόγος, ειδικευθείς στο ΕΚΠΑ και ο Χρίστος Φιλιππάτος, ενδοδοντολόγος, ειδικευθείς στο ΕΚΠΑ.
Για να παρακολουθήσετε το webinar ακολουθήστε τον ακόλουθο σύνδεσμο στο zoom: https://us02web.zoom.us/webinar/register/WN_r8TeySeaSPiMXRFMzcKSyw

Συνέδριο Dental Duets & Solo
2022-10-15 - 2022-10-16 | Ίδρυμα Ευγενίδου
Η Ακαδημία Κλινικής Οδοντιατρικής διοργανώνει το συνέδριο Dental Duets & Solo στις 15-16 Οκτωβρίου 2022, στο Ίδρυμα Ευγενίδου στην Αθήνα.
Το πρόγραμμα
Σάββατο 15 Οκτωβρίου 2022
9.30-11.00 Γενική οδοντιατρική και ορθοδοντική: συνέργεια και όχι απλή συνεργασία
Χριστόδουλος Λάσπος – Δημήτρης Μαυρέας
11.00-11.30 Διάλειμμα καφέ
11.30-13.00 Πέριο–Προσθετική – Takes Two to Tango
Αχιλλέας Πέτσας – Χαράλαμπος Παπαχαραλάμπους
13.00-14.00 Ελαφρύ γεύμα
14.00-15.30 Συμβατική ή ψηφιακή προσέγγιση στην ενσωμάτωση της Ολικής Οδοντοστοιχίας στο δυναμικό περιβάλλον της;
Μια ιστορία, δύο διαφορετικά σενάρια
Θεόδωρος Τασόπουλος – Όλγα Νάκα
15.30-16.00 Διάλειμμα καφέ
16.00-17.30 Wear is the problem – Contemporary concepts for redesigning the worn dentition
Brian Millar – Fariha Hussain
Κυριακή 16 Οκτωβρίου 2022
9.30-11.00 Έξυπνες λύσεις στην άμεση φόρτιση. Μέρος 1ο
Κωνσταντίνος Νικολόπουλος
11.00-11.30 Διάλειμμα καφέ
11.30-13.00 Έξυπνες λύσεις στην άμεση φόρτιση. Μέρος 2ο
Κωνσταντίνος Νικολόπουλος
13.00-14.00 Ελαφρύ γεύμα
14.00-15.30 Έξυπνες λύσεις στην άμεση φόρτιση. Μέρος 3ο
Κωνσταντίνος Νικολόπουλος
Πληροφορίες στο www.akod.gr

Mastercourse στις PRF τεχνικές στην Οδοντιατρική κ Αισθητική
2022-10-02 - 2022-10-03 | Αττικής
Η εταιρεία Ιωάννης Τσαπράζης ΑΕ, σε συνεργασία με τις εταιρείες GMDA & PRF education, διοργανώνει διημερίδα με θέμα: Mastercourse στις PRF τεχνικές με τις τελευταίες εξελίξεις: Pompack, PomCol, PomSwing, Fast Spike System, Cleopatra TechniqueTM
Στο τέλος της πρώτης μέρας θα πραγματοποιηθεί προαιρετικό σεμινάριο φλεβοκέντησης.
Πρόγραμμα
Σάββατο 2 Οκτωβρίου Dr Joseph CHOUKROUN
PRF στην Οδοντιατρική
08:30 – 09:00 Καλωσόρισμα & Εγγραφή
09:00 -10: 00 Βασικές αρχές PRF: έννοια, περιεχόμενο, κλινικές εφαρμογές
10:00 -11: 00 Ενδείξεις, διαχείριση μαλακών ιστών, αύξηση οστού, διατήρηση μετεξακτικού φατνίου
11:00 -11: 30 Διάλειμμα για καφέ
11:30 -12: 30 Βιολογικές προϋποθέσεις για την επιτυχία: Οστεοανοσολογία: ανοσοσυμπλήρωμα & Vit D
12:30 -13: 30 Γεύμα
13:30 -14: 30 Αρνητικοί παράγοντες που ανταγωνίζονται την οστική και ιστική ανάπτυξη
14:30 -15: 30 Συνθήκες αγγειογένεσης: τάση & πίεση
15:30 -16: 00 Διάλειμμα για καφέ
16:00 -16: 30 Πώς να διαχειριστείτε τη φλεβοτομή σε δύσκολες περιπτώσεις
16:30 -18: 00 Hands -on: Φλεβοτομή, PRF θρόμβοι & μεμβράνες, Κολλώδες οστό με PomPac, PomCol & PomSwing
Προαιρετικά :
18:00 – 20:00 Προαιρετικό Σεμινάριο φλεβοκέντησης & επίδειξης

Κυριακή 3 Οκτωβρίου Dr Κλεοπάτρα ΝΑΚΟΠΟΥΛΟΥ
PRF στην Αισθητική της Περιστοματικής Περιοχής
08:30 – 09:00: Εγγραφές
09:00 – 10:00: Ο ρόλος του οδοντιάτρου στην αισθητική του προσώπου
10:00 – 11:00 Όλα όσα πρέπει να γνωρίζετε για το PRF: πρωτόκολλα και μέθοδο εφαρμογής
11:00 – 11:30 Διάλειμμα για καφέ
11:30 – 12:30 Αλλαγές στην αισθητική ιατρική χρησιμοποιώντας PRF. Σύγκριση μεταξύ PRF έναντι HA/ Botox/ PDO/ Lasers
12:30 – 13:30 Γεύμα
13:30 – 14:30 Τα μυστικά της Cleopatra TechniqueTM
14:30 – 15:30 Προετοιμασία του ασθενή και θεραπείες δέρματος
15:30 – 16:00 Διάλειμμα για καφέ
16:00 – 17:00 Κλινικές περιπτώσεις για κάθε πρωτόκολλο
17:00 – 17:30 Επίδειξη των πρωτοκόλλων – βίντεο

Η διημερίδα θα πραγματοποιηθεί στα αγγλικά με παράλληλη μετάφραση στα ελληνικά.
Στους συμμετέχοντες της 2ης ημέρας θα δοθούν CPD Μόρια
Για πληροφορίες & δηλώσεις συμμετοχής: Ιωάννης Τσαπράζης ΑΕ Τηλ.: 210 7716416 & 210 7751000 • e-mail: info@tsaprazis.gr
Κόστος συμμετοχής
Συμμετοχή και για τις 2 μέρες: 800€
Ειδική τιμή για τους Έλληνες συμμετέχοντες: .650€
Μεταπτυχιακοί φοιτητές: 320€
Προαιρετικό σεμινάριο Φλεβοκέντησης 3-10-2021: 90€

test event akis
2022-09-30 08:00 - 17:00 | Divani Caravel, Λεωφ. Βασιλέως Ἀλεξάνδρου 2, Αθήνα, Αττικής, 16121, Ελλάδα
dsk.jfbsdlkjfhbs.kdjhbf
sd.kjfcbsdkalhfvo;dafj4
/lsdnfb,vfksj.dhn.hnkdsvnfdkmv/la

2ο Ετήσιο Συνέδριο Ariston Academy
2022-09-24 - 2022-09-25 | Divani Caravel, Λεωφ. Βασιλέως Ἀλεξάνδρου 2, Αθήνα, Αττικής, 16121, Ελλάδα
Η Ariston Dental διοργανώνει το 2ο Ετήσιο Συνέδριο Ariston Academy με θέμα «Αναγέννηση και Αισθητική στην Εμφυτευματολογία», το διήμερο 24-25 Σεπτεμβρίου 2022 στο Divani Caravel στην Αθήνα.
Πρόεδρος του συνεδρίου είναι ο Dr. Νίκος Κρόμπας, ενώ τέσσερις από τους καλύτερους παγκοσμίου φήμης εξειδικευμένους ομιλητές θα παρουσιάσουν από το Α έως το Ω τις πιο σύγχρονες και αποτελεσματικές τεχνικές στην Αισθητική Εμφυτευματολογία. Πρόκειται για τους: Dr. David Gonzalez, Dr. Gabor Tepper, Dr. Francisco Marchesani, Dr. Christian Makary.
Δείτε το αναλυτικό πρόγραμμα του συνεδρίου και προλάβετε τη θέση σας σε τιμή Early Bird έως 31/7 πατώντας εδώ!
Τιμή Early Bird: Θεωρητικά μέρη από 440€ μόνο με 260€. (δεν συμπεριλαμβάνεται ΦΠΑ).

IMPLANT SURGICAL Update 24-25 Σεπτεμβρίου
2022-09-24 - 2022-09-25 | AKO Αίθουσα, Εριφύλης 17-19, Αθήνα, 11634, Ελλάδα
Η Ακαδημία Κλινικής Οδοντιατρικής (ΑΚΟ) διοργανώνει διήμερο σεμινάριο για Χειρουργική Εμφυτευματολογία στις 24-25 Σεπτεμβρίου.
Το κλινικό σεμινάριο Implant Update θα καλύψει όλο το φάσμα της σύγχρονης Εμφυτευματολογίας και απευθύνεται σε οδοντίατρους που θέλουν να επεκτείνουν τις γνώσεις τους στην χειρουργική και αποκαταστατική Εμφυτευματολογία.
Θεματολογία του Χειρουργικού Σεμιναρίου:

Στόχοι της σύγχρονης Εμφυτευματολογίας
Αριθμός και κατανομή εμφυτευμάτων
Βασικές αρχές Χειρουργικής Εμφυτευματολογίας
Εξοπλισμός
Είδη κρημνών και τεχνικές συρραφής
Τεχνικές οστικής ανάπλασης
Τεχνικές διευθέτησης μαλακών ιστών
Πρωτόκολλα φόρτισης στην εμφυτευματολογία

Διφασικό πρωτόκολλο
Μονοφασικό πρωτόκολλο
Άμεση φόρτιση

Άμεση τοποθέτηση VS μεθύστερη τοποθέτηση
Τεχνική Socket shield
Ενσωμάτωση αυτόλογων αυξητικών παραγόντων στην Εμφυτευματολογία

Στο πρακτικό σεμινάριο θα γίνουν:
Επίδειξη από τους ομιλητές για:

Παρασκευή sticky bone από αλλομόσχευμα & ξενομόσχευμα με A-PRF liquid
Παρασκευή PRF plug
Παρασκευή μεμβρανών Α-PRF
Τοποθέτηση εμφυτεύματος ευρείας διαμέτρου σε οπίσθια περιοχή
Οστική ανάπλαση με μεμβράνη Ti i-Gen
Σχεδίαση & εκτύπωση χειρουργικών ναρθήκων
Ψηφιακή σχεδίαση και εκτύπωση μεταβατικών άμεσης φόρτισης

Εξάσκηση των συμμετεχόντων σε μοντέλα:

Είδη Κρημνών & τεχνικές συρραφής
Φλεβοκέντηση για την παρασκευή PRF
Τοποθέτηση 2 εμφυτευμάτων Megagen AnyRidge σε οπίσθια περιοχή
Τοποθέτηση άμεσου εμφυτεύματος Megagen AnyRidge σε μετεξακτικό φατνίο σε πρόσθια περιοχή

Ομιλητής: Νίκος Ράπτης
Πληροφορίες
Κόστος συμμετοχής: 350 ευρώ, 315 ευρώ (για τα μέλη ΑΚΟ έκπτωση 10%).
Τοποθεσία: AKO Αίθουσα, Εριφύλης 17-19, ΤΚ 116 34, Αθήνα
ΩΡΕΣ: 09.00 – 17.00
www.akod.gr

23ο Συμπόσιο της ΕΟΕ
2022-09-23 - 2022-09-24 | Ξενοδοχείο ROYAL OLYMPIC, Ελλάδα
Στη σύγχρονη οδοντιατρική οι επιεμφυτευματικές αποκαταστάσεις αποτελούν τη θεραπευτική λύση εκλογής για όλο και μεγαλύτερο αριθμό ασθενών. Είναι πλέον απόλυτα επιστημονικά τεκμηριωμένο ότι απαραίτητη προϋπόθεση για την μακροβιότητα αυτών των αποκαταστάσεων αλλά και την καλύτερη αισθητική τους απόδοση είναι η εξασφάλιση επαρκούς ποσότητας υγιών μαλακών και σκληρών ιστών. Αποτέλεσμα αυτής της γνώσης είναι η ανάγκη εφαρμογής αναπλαστικών τεχνικών για την επαύξηση των ιστών που πρόκειται να φιλοξενήσουν ή να πλαισιώσουν την επιεμφυτευματική ή τη συμβατική προσθετική εργασία.
Πέραν αυτών, τα οδοντικά εμφυτεύματα είναι τις τελευταίες δεκαετίες ο ταχύτερα εξελισσόμενος τομέας της οδοντιατρικής επιστήμης και ανάλογη είναι η πρόοδος στις δυνατότητες ανάπλασης ιστών. Η βαθύτερη γνώση της βιολογίας των ιστών και των μηχανισμών επούλωσης, συνδυασμένη με την εξέλιξη της τεχνολογίας και τη διαρκή παρουσίαση νέων βιοϋλικών οδηγούν στην τροποποίηση καθιερωμένων και την εμφάνιση νέων τεχνικών ανάπλασης. Αποτέλεσμα αυτών είναι ότι ο κλινικός οδοντίατρος έχει πρόσθετα εργαλεία στη διάθεσή του, αλλά ταυτόχρονα καλείται να επιμορφώνεται συνεχώς.
Στο πλαίσιο αυτό η Εταιρεία Οδοντοστοματολογικής Ερεύνης, με εμπειρία και παράδοση 76 ετών στην ενημέρωση και επαγγελματική επιμόρφωση των οδοντιάτρων στην Ελλάδα, διοργανώνει διήμερο Συμπόσιο με αντικείμενο την ανάπλαση των ιστών της στοματικής κοιλότητας. Το 23ο Συμπόσιο της ΕΟΕ θα πραγματοποιηθεί στις 23 και 24 Σεπτεμβρίου 2022 στο ξενοδοχείο Royal Olympic στην Αθήνα με τον τίτλο «Πρόοδος στην Ανάπλαση».
Το υψηλότατο επίπεδο του επιστημονικού προγράμματος διασφαλίζει η επιλογή των ομιλητών, όλοι άριστοι και έμπειροι ειδικοί, με κεντρικό ομιλητή του Συμποσίου τον καθηγητή της Περιοδοντολογίας κ. Φοίβο Μαδιανό και προσκεκλημένους ομιλητές διακεκριμένους Έλληνες και ξένους επιστήμονες με πολυετή εμπειρία στην έρευνα και την κλινική εφαρμογή υλικών και τεχνικών ανάπλασης ιστών.
Η θεματολογία του Συμποσίου απευθύνεται όχι μόνο στους κλινικούς που είναι ήδη εξοικειωμένοι με την ανάπλαση των ιστών αλλά και στους συναδέλφους που ενδιαφέρονται να διευρύνουν τις γνώσεις τους και να βελτιώσουν τον σχεδιασμό των θεραπειών τους στην καθημερινή κλινική πράξη. Σκοπός του Συμποσίου είναι να προσφέρει τις απαραίτητες γνώσεις, προκειμένου να κατανοηθούν οι βιολογικοί μηχανισμοί που σχετίζονται με την ανάπλαση των ιστών, να εκθέσει τους παρακολουθούντες συναδέλφους σε διαφορετικές χειρουργικές προσεγγίσεις και τέλος να τους εξοικειώσει με τη χρήση καινοτόμων βιοϋλικών που προάγουν την ανάπλαση μέσω μια σειράς πρακτικών ασκήσεων (hands-on), ώστε να είναι σε θέση να τα εφαρμόσουν στα ιατρεία τους.
Προεγγραφές θα γίνονται δεκτές μέχρι τις 10 Σεπτεμβρίου 2022.
Δηλώσεις συμμετοχής μπορούν να πραγματοποιούνται τηλεφωνικά στο 210 7780671, ή το 210 7716671 (12.00-17.00) ή στην ηλεκτρονική διεύθυνση eoe@otenet.gr.
Για περισσότερες πληροφορίες παρακαλούμε πατήστε εδώ.
